钦定古今图书集成/明伦汇编/闺媛典/第315卷 > 皇清四十八 > 蒋世祯妻黄氏
## 钦定古今图书集成/明伦汇编/闺媛典/第315卷 > 皇清四十八 > 蒋世祯妻黄氏

按《靖江县志》：“黄氏，蒋世祯妻。性端肃，夙娴壸教，治家理众，皆堪楷模。祯亡，氏年二十九，苦守敝庐瘠田，躬操作以课两孤。一子中和，成进士，黄不以骤贵，稍有侈意，就养兰阳，尤谆谆，以清勤公慎为居官戒，兰阳人比户尸祝之。居家惟曳布裙，啖麦饭，时或理杼轴，一如其贫时遇。”

恩诏、“封孺人。”